সংখ্যাপদ্ধতি
সংখ্যা প্রতীক (numeral) হল কিছু প্রতীক বা প্রতীকের সমষ্টি, অথবা প্রাকৃতিক ভাষার বিভিন্ন শব্দের মত যা সংখ্যা (number) নির্দেশ করে। সংখ্যা এবং সংখ্যা প্রতীকের মধ্যে পার্থক্য রয়েছে। প্রাকৃতিক ভাষায় শব্দ যেমন এখানে সংখ্যা প্রতীক তেমনি একটি টার্ম; আবার শব্দ যে বিষয়টিকে নির্দেশ করে তা এখানে সংখ্যা হিসেবে চিহ্নিত হতে পারে। অর্থাৎ সংখ্যা প্রতীক সংখ্যাকে নির্দেশ করে। যেমন, "11", "eleven", "XI", "১১", "এগারো"- সংখ্যা প্রতীক গুলো আলাদা হলেও এরা সবাই একটি মাত্র সংখ্যাকে নির্দেশ করে। এই নিবন্ধে বিভিন্ন সংখ্যা পদ্ধতি সম্বন্ধে সাধারণ আলোচনা করা হয়েছে।